12.9.2023
EL
Επίσημη Εφημερίδα της Ευρωπαϊκής Ένωσης
C 322/9
Οι ετικέτες αυτές πρέπει να τοποθετούνται κατά τρόπον ώστε να μην είναι δυνατή η επαναχρησιμοποίησή τους.
Ο λογότυπος της προστατευόμενης γεωγραφικής ένδειξης είναι ο εξής:
4.
Συνοπτική οριοθέτηση τησ γεωγραφικησ περιοχησ Η γεωγραφική περιοχή παραγωγής του «Cecina de León» αποτελείται αποκλειστικά και μόνο από την επαρχία León.
5.
Δεσμοσ με τη γεωγραφική περιοχή Ο δεσμός μεταξύ της γεωγραφικής περιοχής και του προϊόντος «Cecina de León» βασίζεται στη φήμη του και στα ιδιαίτερα χαρακτηριστικά του προϊόντος.
Πρόκειται για κρέας με χαρακτηριστικό χρώμα, μαρμαρώδη διάστιξη, χυμώδες και γεύση, όχι ιδιαίτερα ινώδες και με ξεχωριστό άρωμα καπνιστού που το διαφοροποιεί από το cecina άλλων περιοχών.
Χάρη στα ιδιαίτερα χαρακτηριστικά του, το προϊόν έχει αποκτήσει φήμη και μεγάλη αναγνωρισιμότητα κατά τη διάρκεια των πολλών ετών παραδοσιακής παραγωγής στην οριοθετημένη γεωγραφική περιοχή.
Τα ακόλουθα παραδείγματα αποδεικνύουν τη φήμη του «Cecina de León».
Στις 28 Οκτωβρίου 2013 ο κρατικός τηλεοπτικός σταθμός RTVE της Ισπανίας μετέδωσε το πρόγραμμα Un país para comérselo [Μια χώρα για φάγωμα] (διάρκειας 36 λεπτών) σχετικά με τη León και τα αγροδιατροφικά προϊόντα της.
Το πρόγραμμα παρουσίασε διάφορες συνταγές στις οποίες χρησιμοποιείται το «Cecina de León» ως συστατικό, αναδεικνύοντας τα ιδιαίτερα χαρακτηριστικά του προϊόντος.
Στις 29 Ιουνίου 2021 ένα άλλο πρόγραμμα του RTVE, το España Directo [Ισπανία live] περιέγραψε τη διαδικασία παραγωγής και τα χαρακτηριστικά του προϊόντος.
Και τα δύο προγράμματα είναι διαθέσιμα στη διεύθυνση https://www.rtve.es/ Άλλα ταξιδιωτικά περιοδικά και περιοδικά γαστρονομίας, όπως το Traveler και το Cocina y vino, αναδεικνύουν τη φήμη του «Cecina de León» τόσο σε εθνικό όσο και σε διεθνές επίπεδο.
Στο άρθρο που δημοσίευσε το περιοδικό Traveler στις 13 Οκτωβρίου 2017, με τίτλο «Why León should be the Capital of Gastronomy 2018» (Γιατί η León πρέπει να είναι η γαστρονομική πρωτεύουσα για το 2018), αναφέρεται ότι: «Πράγματι, η León έχει κάνει προ πολλού όνομα εκτός Ισπανίας.
Προϊόντα όπως το chorizo, το cecina και ορισμένα τυριά από τη León σημειώνουν τεράστια επιτυχία στις πιο μακρινές γωνιές του πλανήτη και σε μέρη τελείως ετερόκλητα, όπως το Χονγκ Κονγκ, η Ρώμη ακόμα και η Καραϊβική».
Ένα άλλο άρθρο στο περιοδικό Cocina y vino με τίτλο «What do they eat in Spain at Christmas?»
(Τι τρώνε στην Ισπανία τα Χριστούγεννα;), που δημοσιεύτηκε στις 20 Δεκεμβρίου 2020, πραγματεύεται τα παραδοσιακά φαγητά της Ισπανίας, συμπεριλαμβανομένου του «Cecina de León»: «Στα ορεκτικά περιλαμβάνονται τυριά ή βόειο cecina, το οποίο είναι τόσο χαρακτηριστικό προϊόν της León».
Το 2018, όταν η León ήταν η ισπανική πρωτεύουσα της γαστρονομίας, το «Cecina de León» περιλήφθηκε στο Βιβλίο των ρεκόρ Γκίνες ως «Το μεγαλύτερο κομμάτι cecina στον κόσμο».
Επιπλέον, για δύο συνεχόμενα έτη, το «Cecina de León» έλαβε το υψηλότερο βραβείο στον διακεκριμένο διεθνή διαγωνισμό Great Taste Awards, κερδίζοντας δύο και τρία αστέρια το 2020 και τρία αστέρια το 2021.
Οι παραγωγοί του «Cecina de León» συμμετέχουν σε εθνικές και διεθνείς εκθέσεις, όπου προωθούν τη φήμη του cecina.
Συμμετέχουν, μεταξύ άλλων, στο Food Fair της Βαρκελώνης, στις εκθέσεις Gourmet Salon και Meat Attraction στη Μαδρίτη, καθώς και στην έκθεση SIAL στο Παρίσι και στην έκθεση Anuga στη Γερμανία.